**OKRESNÉ RIADITEĽSTVO HASIČSKÉHO A ZÁCHRANNÉHO ZBORU V PIEŠŤANOCH**

**Oddelenie požiarnej prevencie**

Dopravná 1, 92101 Piešťany

• •

**Podľa rozdeľovníka**

• •

|  |  |  |  |  |
| --- | --- | --- | --- | --- |
| **Váš list číslo/zo dňa** | **Naše číslo** | **Vybavuje/linka** | **Piešťany** | |
|  | ORHZ-PN1- 276/2020 | Smažák 033/7723984 | 09.04.2020 |

Vec

|  |
| --- |
| Vyhlásenie času zvýšeného nebezpečenstva vzniku požiaru |

Okresné riaditeľstvo Hasičského a záchranný zboru v Piešťanoch v súlade s § 4 písm. b) a s § 21 písm. o) zákona č. 314/2001 Z. z. o ochrane pred požiarmi v znení neskorších predpisov a s § 2 ods. 1 vyhlášky Ministerstva vnútra Slovenskej republiky č. 121/2002 Z. z. o požiarnej prevencii v znení neskorších predpisov

**V Y H L A S U J E**

**ČAS ZVÝŠENÉHO NEBEZPEČENSTVA VZNIKU POŽIARU**

na lesných pozemkoch a v ich ochrannom pásme (50 m od hranice lesného pozemku)

**v územnom obvode okresu Piešťany a Hlohovec**

**od 09. apríla 2020, 10:00 hod. do odvolania**

V čase zvýšeného nebezpečenstva vzniku požiaru je každý povinný dodržiavať zásady protipožiarnej bezpečnosti.

Fyzickým osobám sa podľa § 14 ods. 2 písm. a), b) a c) zákona č. 314/2001 Z. z. o ochrane pred požiarmi v znení neskorších predpisov na lesných pozemkoch a v ich ochrannom pásme **z a k a z u j e** najmä:

* fajčiť, odhadzovať horiace alebo tlejúce predmety, alebo používať otvorený plameň na miestach so zvýšeným nebezpečenstvom vzniku požiaru,
* vypaľovať porasty bylín, kríkov, stromov,
* spaľovať horľavé látky na lesných pozemkoch, pre ktoré je vyhlásený čas zvýšeného nebezpečenstva vzniku požiaru a v ich ochrannom pásme.

Vlastníci, správcovia alebo užívatelia lesných pozemkov v súvislosti s ochranou lesa pred požiarom sú podľa § 6b zákona č. 314/2001 Z. z. o ochrane pred požiarmi v znení neskorších predpisov a podľa § 10 vyhlášky Ministerstva vnútra Slovenskej republiky č. 121/2002 Z. z. o požiarnej prevencii v znení neskorších predpisov **p o v i n n í** najmä:

* zabezpečovať v lesoch a v ich ochrannom pásme hliadkovaciu činnosť; pre osoby vykonávajúce hliadkovaciu činnosť vypracúvať časový harmonogram s určením trasy pochôdzok a s uvedením konkrétnych časov a miest, kde sa má hliadkovacia služba v danom čase nachádzať; zabezpečiť jej vhodný systém spojenia s ohlasovňou požiarov,
* zabezpečiť umiestnenie potrebného množstva protipožiarneho náradia na určenom mieste v závislosti od plochy lesných porastov,
* udržiavať existujúce prejazdové cesty, zvážnice a zdroje vody v stave, ktorý umožňuje bezproblémový príjazd hasičských jednotiek a ich využitie na účinný zásah,
* prijímať osobitné opatrenia pre priestory postihnuté kalamitou, zamerané najmä na:

1. urýchlené odstraňovanie dreva a ďalšieho horľavého odpadu z blízkosti objektov,
2. vytváranie rozčleňovacích pásov na zabránenie šírenia požiaru,
3. prednostné zabezpečenie prejazdnosti lesných ciest a zvážnic pre hasičskú techniku,

* vybaviť prenosnými hasiacimi prístrojmi pracovné stroje, napríklad lesné kolesové traktory, harvestory a iné vozidlá, ktoré sa používajú na spracovanie dreva a zvyškov po ťažbe. Tieto pracovné stroje vybaviť účinným zachytávačom iskier.

|  |
| --- |
|  |
| pplk. Ing. Peter Galbo |
| riaditeľ |

|  |  |  |  |  |  |
| --- | --- | --- | --- | --- | --- |
|  | Telefón | Fax | E-mail | Internet | IČO |
| +421/33/7723984 | +421/33/7723984 | maros.vadik@minv.sk | [www.minv.sk](http://www.minv.sk) | 00151866 |

Rozdeľovník:

1. mesto Piešťany
2. mesto Vrbové
3. obec Banka
4. obec Bašovce
5. obec Borovce
6. obec Dolný Lopašov
7. obec Drahovce
8. obec Dubovany
9. obec Ducové
10. obec Hubina
11. obec Chtelnica
12. obec Kočín - Lančár
13. obec Krakovany
14. obec Moravany nad Váhom
15. obec Nižná
16. obec Ostrov
17. obec Pečeňady
18. obec Prašník
19. obec Rakovice
20. obec Ratnovce
21. obec Sokolovce
22. obec Šípkové
23. obec Šterusy
24. obec Trebatice
25. obec Veľké Kostoľany
26. obec Veľké Orvište
27. obec Veselé
28. obec Bojničky
29. obec Červeník
30. obec Dolné Otrokovce
31. obec Dolné Trhovište
32. obec Dolné Zelenice
33. obec Dvorníky
34. obec Horné Otrokovce
35. obec Horné Trhovište
36. obec Horné Zelenice
37. mesto Hlohovec
38. obec Jalšové
39. obec Kľačany
40. obec Koplotovce
41. mesto Leopoldov
42. obec Madunice
43. obec Merašice
44. obec Patuchov
45. obec Ratkovce
46. obec Sasinkovo
47. obec Siladice
48. obec Tekoľdany
49. obec Tepličky
50. obec Trakovice
51. obec Žlkovce
52. Lesy SR, závod Smolenice